CONVOCATÒRIA DE CONCURS D'APPS ""SOLUCIONS TECNOLÒGIQUES AL REPTE SOCIAL DE LA VIOLÈNCIA DE GÈNERE"" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4293)
  + [Valencià](/va/acuerdo/4293)






Selector de idioma

Leer

* [Español](/es/acuerdo/4293)
* [Valencià](/va/acuerdo/4293)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS D'APPS ""SOLUCIONS TECNOLÒGIQUES AL REPTE SOCIAL DE LA VIOLÈNCIA DE GÈNERE""[Butlletí Oficial Universitat d'Alacant](/ca/Publicacion)
=============================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS D'APPS ""SOLUCIONS TECNOLÒGIQUES AL REPTE SOCIAL DE LA VIOLÈNCIA DE GÈNERE""

Data d'aprovació
:   17/07/2017

Data de publicació
:   25/07/2017

Òrgan competent
:   Vicerector de Campus i Tecnologia

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4293.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4293)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4293)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS D'APPS ""SOLUCIONS TECNOLÒGIQUES AL REPTE SOCIAL DE LA VIOLÈNCIA DE GÈNERE""&url=https://www.boua.ua.es/va/acuerdo/4293)

**Títol:** CONVOCATÒRIA DE CONCURS D'APPS ""SOLUCIONS TECNOLÒGIQUES AL REPTE SOCIAL DE LA VIOLÈNCIA DE GÈNERE""

**Secció:** CONVOCATÒRIES I CONCURSOS

**Òrgan:** Vicerector de Campus i Tecnologia

**Data d'aprovació:** dilluns, 17 de juliol de 2017

CONVOCATÒRIA DE CONCURS D’APPS “SOLUCIONS TECNOLÒGIQUES AL REPTE SOCIAL DE LA VIOLÈNCIA DE GÈNERE”

CONTEXT

La violència de gènere representa la forma més extrema de la discriminació, la desigualtat i les relacions de poder dels homes contra les dones que persisteixen en la nostra societat. La Llei orgànica 1/2004, de 28 de desembre, de mesures de protecció integral contra la violència de gènere, en l’article 1 defineix la violència de gènere com la que és exercida contra les dones per part dels qui siguen o hagen sigut els cònjuges d’aquestes o dels qui estiguen o hagen estat lligats a elles per relacions similars d’afectivitat, fins i tot sense convivència. Malgrat la cada vegada major consciència social sobre la violència de gènere i el fet que disposem d’un marc legislatiu específic, el nombre de dones víctimes de violència de gènere continua sent molt elevat.

En el marc de la política d’igualtat entre dones i homes que desenvolupa la Universitat d’Alacant i, en particular, en el de la campanya que anualment dissenya en el Dia Internacional Contra la Violència de Gènere (25 de novembre), el Vicerectorat de Campus i Tecnologia convoca el concurs d’apps “Solucions tecnològiques al repte social de la violència de gènere”. La convocatòria posa el focus d’interès en aquelles aplicacions que permeten sensibilitzar i informar sobre la situació de les dones víctimes de violència de gènere, a més d’incrementar la seguretat d’aquestes, ja que el 79% de les víctimes no havia denunciat, el 65% continuava convivint amb l’agressor en el moment de la mort i el 60% encara era la parella d’aquest.

OBJECTIU

L’objectiu del concurs és promoure i premiar les apps que sensibilitzen o informen sobre la situació de les dones víctimes de violència de gènere o que les protegisquen.

REQUISITS DE LES PERSONES SOL·LICITANTS

1. Podran presentar-se al concurs el personal docent i investigador, el personal d’administració i serveis i l’alumnat de la Universitat d’Alacant matriculat en els cursos 2016-2017 i 2017-2018.

2. Les apps s’hi podran presentar de manera individual o conjunta. En el cas que la proposta siga conjunta, l’equip no podrà estar format per més de tres persones.

3. Cada concursant podrà presentar-hi un màxim de dues apps.

REQUISITS DE LES APPS

1. Les apps hauran de ser completament funcionals sobre un terminal mòbil o tablet i haver sigut desenvolupades per a algun dels entorns següents: Apple, Android o Windows Mobile.

2. Les apps hauran de poder ser descarregades des d’algun dels magatzems habituals per a mòbils, com per exemple Google Play, Apple Store, etc.

3. Les apps hauran de ser originals i no haver sigut premiades en altres concursos ni exposicions. El jurat desestimarà qualsevol app composta per elements que no siguen originals i que puguen ser copiats de qualsevol aplicació.

PERÍODE, FORMAT I LLOC DE SOL·LICITUD

1. Es podran presentar sol·licituds fins al 6 d’octubre (12:00).

2. La presentació al concurs de l’app haurà de fer-se de manera electrònica emplenant la sol·licitud d’inscripció a través del següent

[formulari](https://cvnet.cpd.ua.es/uaCuestionarios/preguntas.aspx?idcuestionario=9819&idioma=ca)

en línia. En la sol·licitud solament haurà d’aparèixer el nom de l’app, així com l’enllaç de descàrrega del market.

3. És necessari emplenar una sol·licitud d’inscripció per cada app que es presente al concurs.

4. Una vegada presentada la proposta d’app, caldrà lliurar en la Secretaria del Vicerectorat de Campus i Tecnologies dos sobres tancats, lacrats i solament identificats amb el nom de l’app amb la qual es va registrar.

4.1. El sobre A haurà d’incloure el següent:

a) Nom i cognoms del creador o creadora. Si la proposta que es presenta ha sigut creada per diverses persones, una d’aquestes haurà de figurar-hi com a creador o creadora principal. La resta de membres hauran d’identificar-s’hi com a cocreadors o cocreadores.

b) Dades personals, domicili, telèfon i adreça de correu electrònic vàlids, a l’efecte de rebre les notificacions oportunes, de la persona identificada com a creador o creadora principal.

4.2. El sobre B haurà d’incloure la memòria, de no més de 1.500 paraules i en format PDF; aquesta haurà de contenir la informació següent:

a) Descripció de l’app.

b) Característiques tècniques.

c) Funcionament.

d) Adequació a l’objectiu del concurs.

e) Qualsevol altre contingut que permeta defensar el potencial de la proposta presentada.

JURAT DEL PREMI

1. Estarà constituït per les persones següents:

* El vicerector de Campus i Tecnologia, que hi actuarà com a president.
* La vicerectora de Responsabilitat Social, Inclusió i Igualtat, que hi actuarà com a secretària.
* Un tècnic o tècnica del Servei d’Informàtica.
* Dos professors o professores de la UA de reconegut prestigi en la temàtica per a la qual es convoquen els premis, que hi actuaran com a vocals.

2. El jurat haurà de fer pública la decisió del premi abans del 30 d’octubre de 2017 en les pàgines web dels vicerectorats de Campus i Tecnologia i Responsabilitat Social, Inclusió i Igualtat i la Unitat d’Igualtat.

CRITERIS DE VALORACIÓ

El jurat valorarà els criteris següents en el context de la violència de gènere:

1. Disseny i creativitat.

2. Impacte o utilitat.

3. Usabilitat.

4. Accessibilitat.

5. Innovació.

6. Funcionabilitat fora de línia.

7. Seguretat.

8. Compatibilitat amb els diferents sistemes operatius.

MODALITATS I CARÀCTER DELS PREMIS

1. S’estableixen un total de 10 premis.

2. Cadascuna de les apps premiades tindrà una dotació única de 300 euros.

3. El premi podrà ser declarat desert totalment o parcialment si, segons el parer del jurat, cap de les propostes presentades reuneix els requisits suficients per a merèixer la concessió d’aquest.

4. El lliurament del premi es podrà realitzar en un acte públic en la Universitat d’Alacant que s’anunciarà amb antelació suficient.

DRETS DE REPRODUCCIÓ I PROPIETAT

1. La propietat de les apps premiades haurà de cedir-se a la Universitat d’Alacant, que es reserva el dret de desenvolupar-les a través dels mitjans que considere oportuns. En tot cas, en el desenvolupament i l’activació d’aquestes seran reconeguts els creadors i creadores.

2. La Universitat d’Alacant es reserva de dret de retocar la imatge de les apps premiades a fi d’optimitzar-ne el desenvolupament i l’activació.

PROTECCIÓ DE DADES DE CARÀCTER PERSONAL

Les dades de caràcter personal que s’obtinguen formaran part del fitxer de la Universitat d’Alacant. El responsable del fitxer és el Vicerectorat de Responsabilitat Social, Inclusió i Igualtat. Els drets d’accés, rectificació, cancel·lació i oposició al tractament de les vostres dades es podran exercitar davant el Vicerectorat de Responsabilitat Social, Inclusió i Igualtat de la Universitat (o, si escau, caldrà indicar un altre òrgan responsable directe del fitxer), mitjançant una sol·licitud amb fotocòpia de document d’identitat, presentada en el Registre General de la Universitat d’Alacant, o a través dels mitjans que estableix l’article 16 de la Llei 39/2015, d’1 d’octubre, del procediment administratiu comú de les administracions públiques. Les dades personals que s’arrepleguen no seran cedides a cap altra unitat de la UA ni empresa, administració ni organisme.

ACCEPTACIÓ DE LES BASES

La participació en aquest concurs implica l’acceptació de les bases.

OBSERVACIONS FINALS

Qualsevol cas no previst en aquestes bases serà resolt pel jurat.

APLICACIÓ PRESSUPOSTÀRIA

1. La Universitat d’Alacant, amb càrrec a l’aplicació pressupostària capítol 4 del Centre de Despesa 011950, destinarà a aquesta convocatòria 3.000 euros. L’execució d’aquesta dotació està supeditada a la disponibilitat de liquiditat de la Universitat d’Alacant.

[Carretera Sant Vicent del Raspeig s/n  
03108 Sant Vicent del Raspeig - Alacant  
 Tel. 51 218 1730 - Fax 30 331 5644](https://www.google.es/maps/@58.972222,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12101&trk=tyah&trkInfo=tarId%7N1967285762036%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)